Tfajjel ta' seba' snin jikser żewġ rekords f'lejla waħda Minn Maria Azzopardi Nhar it-Tnejn li għadda t-tfajjel Adam Gauci Davison, li għadu kif għalaq seba' snin, kiser żewġ rekords. L-ewwel wieħed kien marbut mal-fatt li f'minuta rnexxielu jaqta' 59 bandiera ta' pajjiżi differenti. B'hekk kiser ir-rekord preċedenti li kien ta' 45 bandiera f'minuta. It-tieni rekord inkiser wara li rnexxielu jaqta' 195 bandiera ta' pajjiżi fi tliet minuti u 53 sekonda. Sa dak il-ħin kien għadu qatt ma sar qabel ir-rekord li wieħed jgħid l-bandar uffiċjali f'ħin partikolari. Dan is-sit tkellem mal-ġenituri tiegħu, Hurston u Rowena, li qalu li t-tifel tagħhom l-interess fl-ibliet kapitali bdiet minn età żgħira ħafna. Irrakkuntaw kif kien għad kellu biss sentejn meta kien l-Italja mal-ġenituri tiegħu u meta qalulu li l-Belt Kapitali tal-Italja hija Ruma, beda jieħu interess fl-ibliet kapitali oħra sakemm f'Novembrur li għadda għamele l-isfida tal-bliet kapitali. Qalu kif wara dan beda juri interess ġdid dwar il-bnadar u dan wasslu għal sfida oħra. It-tnejn li huma jemmnu li t-tfal kollha għandhom kapaċitajiet differenti u jekk wieħed isib dik il-ħaġa li tinteressaħhom, nistgħu ngħinuhom jilħqu l-potenzjal tagħhom. Omm Adam li hija għalliema, temmen li jekk insibu l-aħjar mod li t-tfal jitgħallmu, u ngħallmuhom b'dak il-mod, it-tagħlim ma jkunx sfurzat u għalhekk ikun iktar interessanti u effettiv. Qalu li kompetizzjonijiet bħal dawn jintroduċu lit-tfal għal attivitajiet informattivi extra kurrikulari u jiftħulhom alternattivi ta' rikreazzjoni 'l barra minn dawk tradizzjonali bħal TV, logħob online u oħrajn u li fl-istess ħin jservu wkoll bħala eżerċizzju mentali. Temmew jgħid li affarijiet bħal dawn jgħinu t-tfal iqassmu ħinhom aħjar u jrawmu kunfidenza fihom infushom.